open-index/open-wikipedia-markdown huggingface dataset:
Graduados

Το **Graduados** () είναι Αργεντίνικη τηλενουβέλα του καναλιού Telefe από τις 12 Μαρτίου μέχρι τις 19 Δεκεμβρίου του 2012. Η πλοκή του προγράμματος ασχολείται με μια ομάδα ατόμων που αποφοίτησαν από το λύκειο το 1989 και επανενώνονται 20 χρόνια αργότερα. Ο κύριος χαρακτήρας, Αντρές Γκοντσέρ (Ντάνιελ Χέντλερ) ανακαλύπτει ότι η Μαρία Λάουρα Φαλσίνι (Νάνσι Ντουπλάα) ήταν έγκυος το 1989 και παντρέυτηκε τον Πάμπλο Κατάνεο (Λουσιάνο Κάθερες) που νόμιζε ότι ήταν ο πατέρας του παιδιού. Η σχετική γονική αμφισβήτηση, το ερωτικό τρίγωνο των κύριων χαρακτήρων και η νοσταλγία της δεκαετίας του 1980 είναι συχνά στοιχεία της πλοκής και θέματα όπως τα δικαιώματα των ΛΟΑΤ και ο σχολικός εκφοβισμός επίσης αναφέρονται. Η σειρά κάνει συχνές αναδρομές στην εφηβική ζωή των χαρακτήρων με τους ίδιους ηθοποιούς.

Το σενάριο γράφτηκε από τον Σεβαστιάν Ορτέγα, παραγωγής των εταιρειών Endemol και της τοπικής Underground producciones. Παρόλο που ο Άντι Κουζνέτσοφ προτάθηκε για τον ρόλο του κύριου χαρακτήρα, ο Χέντλερ επελέγη όταν ο Κουζνέτσοφ απέρριψε την προσφορά (αλλά εντάχθηκε με άλλο ρόλο αργότερα). Η τηλενουβέλα περιείχε εμφανίσεις από αργεντίνους μουσικούς και διασημότητες. Ήταν αρκετά επιτυχημένη, ξεπερνώντας σε τηλεθέαση τις υπόλοιπες τηλενουβέλες της εποχής. Κέρδισε το χρυσό βραβείο Μαρτίν Φιέρρο, άλλα επτά βραβεία Μαρτίν Φιέρρο και δέκα βραβεία Τάτο. Οι θεατρικές και κινηματογραφικές προσαρμογές της ταινίας ακυρώθηκαν. Ο δεύτερος κύκλος μετονομάστηκε σε Viudas e hijos del Rock and Roll, με τους περισσότερους ηθοποιούς και πρωταγωνιστές. Η σειρά προσαρμόστηκε στην Χιλή, στην Κολομβία, στην Ελλάδα και τη Σερβία.

Κατηγορία:Αργεντίνικες τηλεοπτικές σειρές
Πυργούδι Αρκαδίας

Το **Πυργούδι** είναι μικρός ορεινός οικισμός στην Νότια Κυνουρία της Πελοποννήσου και την Περιφερειακή Ενότητα Αρκαδίας

## Γενικά στοιχεία
Το Πυργούδι βρίσκεται στους ανατολικούς πρόποδες του Πάρνωνα σε υψόμετρο 610 μέτρα. Απέχει 15 χλμ. Ν. από το Λεωνίδιο και περίπου 7 χλμ. (οδηγικά) ΝΔ. από τα Πούλιθρα. Οφείλει το όνομά του στον ερειπωμένο πια πύργο που υπήρχε από την περίοδο της τουρκοκρατίας και είχε πανοραμική θέα προς τα Πούλιθρα, το Μυρτώο Πέλαγος, τις Σπέτσες και την Σπετσοπούλα. Δίπλα στον οικισμό υπάρχει Φωτοβολταϊκός Σταθμός Παραγωγής Ηλεκτρικής Ενέργειας. 

Ως ξεχωριστός οικισμός αναφέρεται επίσημα με την παλιά του ονομασία *Τσούμος* από το 1908 στο ΦΕΚ 28Α - 08/02/1908 να προσαρτάται στον τότε δήμο Μαριού. Το 1927 με το ΦΕΚ 179Α - 30/08/1927 μετονομάστηκε σε Πυργούδιον. Σύμφωνα με το σχέδιο Καλλικράτης μαζί με τα Πούλιθρα αποτελούν την τοπική κοινότητα Πουλίθρων που υπάγεται στη δημοτική ενότητα Λεωνιδίου του δήμου Νότιας Κυνουρίας και σύμφωνα με την απογραφή του 2011 απογράφεται 1 μόνο κάτοικος.

## Παραπομπές


## Εξωτερικοί σύνδεσμοι
* Εικόνες από το χιονισμένο Πυργούδι! από τον ιστότοπο https://www.leonidion.gr/

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Χωριά του Πάρνωνα
Άγιος Πέτρος Κορινθίας

Ο **Άγιος Πέτρος** είναι οικισμός της τοπικής κοινότητας Κόρφου, της δημοτικής ενότητας (τέως δήμου) Σολυγείας του δήμου Κορινθίων, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. 
## Γεωγραφία
Ο Άγιος Πέτρος είναι παράλιος οικισμός στο απώτατο νοτιοανατολικό τμήμα του νομού Κορινθίας. Βρίσκεται ανατολικά του όρμου του Σοφικού και του χωριού Κόρφος, ακριβώς απέναντι από τη νησίδα του Αγίου Πέτρου, σε μέσο σταθμικό υψόμετρο 20. Απέχει 47 χλμ. περίπου ΝΑ. της Κορίνθου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο τοπικό διαμέρισμα Κόρφου του δήμου Σολυγείας. Με το ΦΕΚ 87Α - 07/06/2010 αποσπάστηκε από τον δήμο Σολυγείας και προσαρτήθηκε στον δήμο Κορινθίων.
## Αξιοθέατα
* Η εκκλησία Παναγία του Στείρι, κοντά στο φερώνυμο ακρωτήριο
* Το νησάκι του Αγίου Πέτρου απέναντι από τον οικισμό
* Η μικρή παραλία του οικισμού
 
## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

## Εξωτερικοί σύνδεσμοι
* Άγιος Πέτρος Κορινθίας

Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Βασίλης Ζαγαρίτης

Ο **Βασίλης Ζαγαρίτης** (γεννημένος στην Θήβα στις 4 Μαΐου του 2001) είναι Έλληνας ποδοσφαιριστής ο οποίος αγωνίζεται ως αριστερός μπακ στην ΣΚ Χερενφέιν.

## Σταδιοδρομία
### Παναθηναϊκός
Ο Ζαγαρίτης εντάχθηκε στις ομάδες νέων του Παναθηναϊκού το 2015, έχοντας αποκτηθεί από τον ΠΑΣ Κιθαιρώνα Καπαρελλίου. Ο ίδιος υπέγραψε επαγγελματικό συμβόλαιο με τον Παναθηναϊκό στις 14 Ιανουαρίου 2019, διάρκειας 2,5 ετών. Η πρώτη του συμμετοχή με τον Παναθηναϊκό ήταν στη νίκη με 4–1 επί του Βόλου στη 1 Μαρτίου 2020 για το πρωτάθλημα της Super League.

### Πάρμα
Στις 22 Ιανουαρίου 2021 η Πάρμα Κάλτσιο 1913 ανακοίνωσε την απόκτηση του Ζαγαρίτη, ο οποίος υπέγραψε συμβόλαιο μέχρι τις 30 Ιουνίου του 2024. Έκανε το ντεμπούτο του με τον νέο του σύλλογο στις 17 Μαΐου του ίδιου έτους, μπαίνοντας ως αλλαγή σε μία εντός έδρας ήττα με 1-3 από την Σασσουόλο. 

### Αλμέρε Σίτι
Στις 7 Ιουνίου 2024, ο Ζαγαρίτης υπέγραψε 2ετές συμβόλαιο με οψιόν ανανέωσης με την Ολλανδική Αλμέρε Σίτι. 

## Παραπομπές


Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Αλμέρε Σίτι ΦΚ
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΣΚ Χέρενφεν
Βικτόρια Ρούφο

H **Βικτόρια Ρούφο** (*Victoria Ruffo*, γεννημένη ως Μαρία Βικτόρια Εουχένια Γουαδαλούπε Μαρτίνες ντελ Ρίο Μορένο-Ρούφο *María Victoria Eugenia Guadalupe Martínez del Río Moreno-Ruffo*, 31 Μαΐου 1962 -) είναι Μεξικανή ηθοποιός.

## Φιλμογραφία
**Variedades de media noche* - 1977, ως Παρουσιάστρια
**Discoteca es amor* - 1979, ως Γιακελίν (ταινία)
**Ángel del silencio* - 1979, ως Φαμπιάνε (ταινία)
**Perro callejero* - 1980, ως Γουαδαλούπε (ταινία)
**Conflictos de un médico* - 1980, ως Ροσάριο Ρέγες
**Al rojo vivo* - 1980/81, ως Πιλάρ Άλβαρες
**Quiéreme siempre* - 1981/82, ως Χούλια
**El hombre sin miedo* - 1982, ως Λάουρα Απαρίσιο (ταινία)
**De pulquero a millonario* - 1982, ως Ρουφίνα (ταινία)
**Una sota y un caballo* - 1982, ως Μαρικάρμεν Σιέρρα (ταινία)
**En busca del Paraíso* - 1982/83, ως Γκρίσελ
**La fiera* - 1983/84, ως Νατάλια Ραμίρες
**Juana Iris* - 1985, ως Χουάνα Ίρις
**Esta chica es una fiera* - 1985, (θέατρο)
**Un hombre violento* - 1986, ως Σουσάνα (ταινία)
**Yo el ejecutor* - 1987, ως Γκλόρια (ταινία)
**Victoria* - 1987/88, ως Βικτόρια Μαρτίνες
**Simplemente María* - 1989/90, ως Μαρία Λόπεζ
**¿Esposa, mujer o fiera?* - 1990, (θέατρο)
**Ninette y un señor de Murcia* - 1992, (θέατρο)
**Capricho* - 1993, ως Κριστίνα Αράντα Μοντάνιο
**Al derecho y al derbez* - 1993, (σειρά)
**Pobre niña rica* - 1995, ως Κονσουέλο Βιγιαγράν Γκαρσία-Μόρα
**¿Donde esta mi hija?* - 1997, (σειρά)
**Vivo por Elena* - 1998, ως Ελένα Καρβαχάλ
**Abrázame muy fuerte* - 2000/01, ως Κριστίνα Άλβαρες Ρίβας ντε Ριβέρο
**La Hora Pico* - 2001, ως Η ίδια/Καλεσμένη (τηλεοπτική εκπομπή)
**XHDRBZ* - 2000/04, (σειρά)
**Entre la vida y la muerte* - 2001, ως Καρμελίτα (σειρά)
**Mujer, casos de la vida real* - 2001, (σειρά)
**La madrastra* - 2005, ως Μαρία Φερνάντες Ακούνια ντε Σαν Ρομάν
**El huevo de Pascua* - 2006, (θέατρο)
**Victoria* - 2007/08, ως Βικτόρια Σαντιεστεμπάν ντε Μεντόσα
**[[Στο όνομα της αγάπης|En nombre del amor]]* - 2008/09, ως Μακαρένα Εσπινόσα ντε λος Μοντέρος
**Amor sin fronteras* - 2009, ως Καρολίνα Ερνάντες (σειρά)
**La rosa de Guadalupe* - 2009, (σειρά)
**Las arpías* - 2010, (θέατρο)
**[[Ο Θρίαμβος της Αγάπης|Triunfo del amor]]* - 2010/11, ως Βικτόρια Γκουτιέρρες ντε Σαντοβάλ
**Dulce pájaro de juventud* - 2012, (θέατρο)
**Corona de lágrimas* - 2012/13, ως Ρεφούχιο Τσαβέρο Ερνάντες
**Las locuras del matrimonio* - 2013, (θέατρο)
**[[Η πικραγαπημένη|La malquerida]]* - 2014, ως Κριστίνα Μαλντονάδο Ρέγες ντε Ντομίνγκες
**[[Οι αμαζόνες|Las amazonas]]* - 2016, ως Ινές Ουέρτα
**Las arpías* - 2017, (θέατρο)
**Cita a ciegas* - 2019, ως Μάουρα Φουέντες ντε Σαλασάρ

## Βραβεία & υποψηφιότητες
;Βραβεία TVyNovelas

;Βραβεία Bravo

;Βραβεία Premios People en Español 

;Βραβεία TV Adicto Golden

## Παραπομπές


## Εξωτερικοί σύνδεσμοι

* 
*Victoria Ruffo Official Web Page 
*Telemundo Website

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Λε Μουλ

Το **Λε Μουλ** (, γουαδελουπιανό κρεόλ: *Moul*) είναι γαλλική κοινότητα στον υπερπόντιο νομό και περιοχή της Γουαδελούπης.

Οι κάτοικοί του είναι γνωστοί ως Μουλιέν ().

## Παραπομπές


Κατηγορία:Κοινότητες της Γουαδελούπης
Αποφοίτηση

**Αποφοίτηση** ονομάζεται η ολοκλήρωση των σπουδών στο πανεπιστήμιο ή, η ολοκλήρωση των μαθημάτων σε κάποια σχολή, η οποία λαμβάνει εορταστική χροιά την τελευταία ημέρα κατά την οποία, το άτομο που αποφοιτά, παραλαμβάνει το πτυχίο του από τον υπεύθυνο καθηγητή του της σχολής (κοσμήτορας).

Κατά την εκδήλωση αυτή, συναθροίζονται οι απόφοιτοι σπουδαστές και σε μια λιτή και σεμνή τελετή, αποδίδεται σε αυτούς ο τίτλος σπουδών (πτυχίο).

Είναι μια ημέρα συγκίνησης, διότι οι κόποι πολλών ετών αποτυπώνονται και επίσημα σε ένα πτυχίο που θα τους βοηθήσει για μια καλύτερη επαγγελματική σταδιοδρομία.

Φυσικά, μιας και είναι εορταστική η ατμόσφαιρα, κυρίως οι φίλοι των πτυχιούχων, οργανώνουν το λεγόμενο "πάρτι αποφοίτησης" όπου εκεί μαζεύονται συνήθως σε κάποιο εστιατόριο η club, διακοσμούν τον χώρο και φυσικά υπάρχουν και τα απαραίτητα εδέσματα και ποτά.

Στα πανεπιστήμια και στα κολέγια των Ηνωμένων Πολιτειών, η παράδοση λέει πως αυτά τα πάρτι, θα πρέπει να κρατούν όλη την ημέρα. Στην Ελλάδα οι καταστάσεις είναι ήπιες αλλά πολύ χαρούμενες.

Κατηγορία:Τελετές
Αθλητής της Χρονιάς των Βαλκανίων

Το **Βραβείο του Αθλητή της Χρονιάς των Βαλκανίων** είναι ένα ετήσιο βραβείο που δίνεται στους αθλητές που συμμετέχουν σε διοργανώσεις στίβου, ανώμαλου δρόμου, ημιμαραθωνίου, βάδην και ορεινού δρόμου. Η εκλογή των αθλητών γίνεται από την Ένωση Βαλκανικών Ομοσπονδιών Στίβου (ABAF), και ξεκίνησε το 2011. Το **Βραβείο του Ανερχόμενου Αστεριού της Χρονιάς** ξεκίνησε το 2012, το οποίο αφορά αθλητές από 23 ετών και κάτω.

Η αθλήτρια με τις περισσότερες νίκες (ανεξαρτήτως κατηγορίας) είναι η Σέρβα Ιβάνα Σπάνοβιτς, η οποία το έχει κερδίσει 3 φορές. Από δύο φορές το έχει κερδίσει ο Βόσνιος Αμέλ Τούκα στην κατηγορία των ανδρών, ενώ στην κατηγορία των γυναικών, από δύο φορές το έχει κερδίσει η Βουλγάρα Ιβέτ Λάλοβα-Κόλιο. Ενώ μόνο ένας αθλητής έχει καταφέρει να βραβευτεί και με το Βραβείο του Αθλητή της Χρονιάς και με το Βραβείο του Ανερχόμενου Αστεριού της Χρονιάς, ο Βόσνιος Μεσούντ Πεζέρ.

## Νικητές

## Ανερχόμενο Αστέρι της Χρονιάς

## Παραπομπές


## Εξωτερικοί σύνδεσμοι
*Επίσημη ιστοσελίδα της Ένωσης Βαλκανικών Ομοσπονδιών Στίβου 

Κατηγορία:Αθλητικά βραβεία ανά άθλημα
Κατηγορία:Ευρωπαϊκά αθλητικά βραβεία
Κατηγορία:Στίβος στην Ευρώπη
Κατηγορία:Ένωση Βαλκανικών Ομοσπονδιών Στίβου
Χούνη Αρκαδίας

Η **Χούνη** είναι μικρό ορεινό χωριό στην Νότια Κυνουρία της Πελοποννήσου και την Περιφερειακή Ενότητα Αρκαδίας. 

## Γενικά στοιχεία
Η Χούνη βρίσκεται στο οροπέδιο Πελετών του Πάρνωνα σε υψόμετρο 580 μέτρα. Βρίσκεται προς τα όρια με την Περιφερειακή Ενότητα Λακωνίας σε απόσταση 20 χλμ. Ν. από το Λεωνίδιο και 71 χλμ. Α. από τη Σπάρτη. Ανήκει, μαζί με την Αμυγδαλιά, το Πηγάδι, τη Βλησιδιά, τα Πελετά και τη γειτονική (παλιό κεφαλοχώρι) Κουνουπιά, στα λεγόμενα "Κουνουποχώρια". Ως ξεχωριστός οικισμός αναφέρεται επίσημα από το 1908  στο ΦΕΚ ΦΕΚ 28Α - 08/02/1908 να προσαρτάται στον τότε δήμο Μαριού. Σύμφωνα με το σχέδιο Καλλικράτης μαζί με την Κουνουπιά αποτελούν την τοπική κοινότητα Κουνουπιάς που υπάγεται στη δημοτική ενότητα Λεωνιδίου του δήμου Νότιας Κυνουρίας και σύμφωνα με την απογραφή του 2011 έχει πληθυσμό 6 κατοίκους.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Χωριά του Πάρνωνα
Ανρί-Ζωρζ Κλουζό

Ο **Ανρί-Ζορζ Κλουζό** (γαλλικά: Henri-Georges Clouzot, 1907 - 1977) ήταν Γάλλος σκηνοθέτης, σεναριογράφος και παραγωγός, δημιουργός κλασικών ταινιών του γαλλικού κινηματογράφου όπως οι *Μανόν*, *[[Το Κοράκι (ταινία, 1943)|Το Κοράκι]]*, *[[Το μεροκάματο του τρόμου]]*, *[[Οι διαβολογυναίκες (ταινία)|Οι Διαβολογυναίκες]]* και *Όσα δεν έσβησε ο άνεμος*.

## Βιογραφία
Ο Ανρί-Ζορζ Κλουζό γεννήθηκε στη Νιόρ, 20 Νοεμβρίου 1907. Αφού ολοκλήρωσε τις σπουδές του, εργάστηκε ως δημοσιογράφος. Τη δεκαετία του 1930 εργάστηκε στο Βερολίνο ως επόπτης μεταγλώττισης. Επέστρεψε στη Γαλλία και άρχισε να εργάζεται για τον κινηματογράφο γράφοντας σενάρια, για τον εαυτό του και για άλλους σκηνοθέτες. Το 1942, κατά τη διάρκεια της Γερμανικής κατοχής, το Γερμανικό Υπουργείο Προπαγάνδας ίδρυσε στη Γαλλία την εταιρεία παραγωγής Continental-Films, που δημιουργήθηκε για να αντικαταστήσει τις ταινίες του Χόλυγουντ, που η κυκλοφορία τους ήταν απαγορευμένη από τους Ναζί. Στην Continental-Films ο Κλουζό έκανε το σκηνοθετικό ντεμπούτο του με την ταινία *[[Ο δολοφόνος κατοικεί στο 21]]* (1942) και στη συνέχεια το επόμενο έτος σκηνοθέτησε *[[Το Κοράκι (ταινία, 1943)|Το Κοράκι]]* (1943), μια ταινία που αναφέρεται στην ηθική δυστυχία των κατοίκων μιας γαλλικής πόλης και που προκάλεσε διαμάχη και σοβαρά προβλήματα στον σκηνοθέτη για το θέμα της. Η Γαλλική Αντίσταση και ο κομμουνιστικός Τύπος της εποχής την χαρακτήρισαν συκοφαντική για το Γαλλικό έθνος. Για τους λόγους αυτούς, μετά την Απελευθέρωση απαγορεύτηκε αρχικά στον σκηνοθέτη να ασκεί το επάγγελμά του στη Γαλλία και η προβολή της ταινίας απαγορεύτηκε. Ωστόσο, πολλοί Γάλλοι διανοούμενοι – συμπεριλαμβανομένων του Ζαν Κοκτώ και του Ζαν-Πωλ Σαρτρ – υπερασπίστηκαν την ταινία και τον σκηνοθέτη και εργάστηκαν για την αποκατάσταση της σκηνοθετικής φήμης του. Οι δύο απαγορεύσεις καταργήθηκαν τελικά το 1947 με πρωτοβουλία του γαλλικού κράτους.

Σύντομα επανέλαβε τη δραστηριότητά του, και μερικές από τις επόμενες ταινίες του κέρδισαν βραβεία σε διάφορα φεστιβάλ (βραβείο για τον καλύτερο σκηνοθέτη του Φεστιβάλ Κινηματογράφου Βενετίας για την ταινία *[[Στις όχθες του Σηκουάνα]]* (1947) και το Χρυσό Λιοντάρι του ίδιου φεστιβάλ, για την ταινία *Μανόν* (1949). Στη συνέχεια ίδρυσε τη δική του εταιρεία παραγωγής, Vera Films (από το όνομα της συζύγου του ηθοποιού Βέρα Κλουζό). 

Στη δεκαετία του 1950, σκηνοθέτησε την ταινία μεγάλου μήκους *[[Το μεροκάματο του τρόμου]]*, η οποία βραβεύτηκε στο Φεστιβάλ Κινηματογράφου του Βερολίνου με τη Χρυσή Άρκτο και στο Φεστιβάλ των Καννών. Ακολούθησαν *[[Οι διαβολογυναίκες (ταινία)|Οι Διαβολογυναίκες]]* (1954), το ντοκιμαντέρ *Το μυστήριο του Πικάσο* (1956) και η ταινία *Όσα δεν έσβησε ο άνεμος* (1960) με τη συμμετοχή της Μπριζίτ Μπαρντό.

Ο Ανρί-Ζορζ Κλουζό πέθανε στο Παρίσι στις 12 Ιανουαρίου 1977.

## Φιλμογραφία

## Παραπομπές

## Εξωτερικοί σύνδεσμοι
*
 

Κατηγορία:Γάλλοι σκηνοθέτες
Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Θρυπτή

Η **Θρυπτή** ή τα **Όρη της Θρυπτής** είναι οροσειρά της ανατολικής Κρήτης. Η ψηλότερη κορυφή είναι ο Αφέντης Χριστός, με ύψος 1.476 μέτρα. Άλλες κορυφές περιλαμβάνουν τη ανατολική  (Πάπουρα (1.187 μέτρα), δυτική Πάπουρα (1.010 μ.), Καψάς (997 μ.), Κλήρος (1.331μ.), Καταλύματα (802 μ.) και Κουφωτό (912 μ.). Η οροσειρά έχει κυρίως ασβεστολιθικά πετρώματα, με εξαίρεση την περιοχή του Αφέντη Χριστού όπου υπάρχει δολομίτης. 

Η Θρυπτή χαρακτηρίζεται από τα φαράγγια, όπως το φαράγγι του Χα και το φαράγγι Μυλωνά, και τους γκρεμούς της. Η οροσειρά ανυψώνεται προς τα πάνω από το ενεργό ρήγμα της Ιεράπετρας, το οποίο έχει δημιουργήσει επίσης την πεδιάδα της Ιεράπετρας.

Ονομάζονται από τους ντόπιους "Αόρη" ή "στα Όρη" και σύμφωνα με αυτούς το όνομα της Θρυπτή οφείλεται στο καλό της κλίμα και το ρήμα θρέφω, αφού η χάρις σε αυτό η περιοχή λειτουργούσε ως αναρρωτήριο, όπου "θρέφαν" δηλαδή γιατρεύονταν οι αρρώστιες και ειδικά η φυματίωση. Σύμφωνα με άλλη εκδοχή (ετυμολογική) θεωρείται ότι η ονομασία της είναι παραφθορά της λέξης "κρυπτή", δηλαδή κρυφή τοποθεσία.

## Πανίδα και χλωρίδα
Η βλάστηση στη Θρυπτή συνήθως είναι φρυγανική και επηρεάζεται από τη βόσκηση. Υπάρχει επίσης δάσος από τραχεία πεύκη, ένα από τα ελάχιστα πευκοδάση της Κρήτης. Αν και μεγάλο τμήμα του δάσους έχει καταστραφεί από πυρκαγιές, σώζονται ακόμη μερικά δέντρα μεγάλης ηλικίας, περίπου 250 ετών. Στις κοιλάδες υπάρχουν αμπελώνες, ενώ σε κάποιες κοιλάδες υπάρχουν ρέματα και πηγές με μονίμως τρεχούμενο νερό. Σε κάποιες από τις δολίνες της περιοχής υπάρχει πυκνή βλάστηση, συμπεριλαμβανομένου και του ενδημικού φυτού πολύγονο το ιδαίο. Άλλα ενδημικά είδη της περιοχής περιλαμβάνουν τα στενοενδημικά *Campanula hierapetrae*, *Helichrysum doerfleri* και *Minuartia wettseinii* καθώς και το *Eryngium amorginum*, το οποίο πέρα από τη Θρυπτή απαντά στην Αμοργό.

Το όρος Θρυπτή καθώς και η σπηλιά Θεριόσπιλιος κοντά στον Θόλο Καβουσίου φιλοξενούν μια σχετικά μεγάλη αποικία της νυχτερίδας τρανομυώτιδα (*Myotis myotis*) καθώς και πολλά ενδημικά ασπόνδυλα, όπως τα στενοενδημικά είδη σαλιγκαριών *Albinaria sturanyi* και *Albinaria teres*. Η γεωμορφολογία της περιοχής και ο περιορισμένος αντίκτυπος από ανθρώπινες δραστηριότητες σημαίνει ότι ο πληθυσμός των θηλαστικών είναι σε εξαιρετική κατάσταση.

Η νοτιοδυτική Θρυπτή είναι σημαντική περιοχή για τα αρπακτικά πτηνά, όπως τα όρνια, ο αετός ο χρυσαετός, ο φιδαετός και ο γυπαετός.

## Εικόνες

Αρχείο:HaGorgeExit.jpg|Το φαράγγι του Χα.
Αρχείο:Ορεινό Λασιθίου 6753.jpg|Το Ορεινό Λασιθίου.
Αρχείο:Φαράγγι Ορεινού 6717.jpg|Φαράγγι Ορεινού.
Αρχείο:Thripti Mountains, Crete 01(js).jpg|Φαράγγι Μέσωνα.
Αρχείο:Όρος Θρύπτης.jpg|Αφέντης Χριστός του Δήμου Ιεράπετρας.


## Παραπομπές

κατηγορία:Βουνά της Κρήτης
κατηγορία:Νομός Λασιθίου
Γενικές εκλογές της Μπουγκαινβίλ (2020)

Οι **προεδρικές και κοινοβουλευτικές εκλογές του 2020** πραγματοποιήθηκαν στην Αυτόνομη Περιφέρεια του Μπουγκαινβίλ από τις 12 Αυγούστου έως την 1η Σεπτεμβρίου 2020.  440 υποψήφιοι διεκδικούσαν τις 40 έδρες στη Βουλή των Αντιπροσώπων της Μπουγκαιιβίλ, από τους οποίους οι 25 ήταν υποψήφιοι για τη θέση του Προέδρου της Αυτόνομης Περιφέρειας του Μπουγκαινβίλ. Η νέα κυβέρνηση θα διαπραγματευτεί το αποτέλεσμα του δημοψηφίσματος για την ανεξαρτησία του 2019, στο οποίο το 98,3% των ψηφοφόρων υποστήριξαν την ανεξαρτησία από την Παπούα Νέα Γουινέα .

Αρχικά οι εκλογές ήταν προγραμματισμένες να διεξαχθούν τον Μάιο,  όμως αναβλήθηκαν δύο φορές λόγω της πανδημίας COVID-19, πρώτα έως τον Ιούνιο,  και στη συνέχεια ξανά μέχρι τον Αύγουστο. 

Στις 21 Αυγούστου 2020 η Εκλογική Επίτροπος ανακοίνωσε ότι η ψηφοφορία είχε σχεδόν ολοκληρωθεί, μία εβδομάδα νωρίτερα από το χρονοδιάγραμμα.  Στις 24 Αυγούστου ένας αστυνομικός τέθηκε σε διαθεσιμότητα επειδή φέρεται να παρενέβη στις εκλογές.  Αρκετοί άλλοι αξιωματικοί βρίσκονται υπό έρευνα.

## Προεδρική εκλογή
Οι εκλογές διεξάγονται στο πλαίσιο του συστήματος ψηφοφορίας της άμεσης εκλογής, με τους ψηφοφόρους να ταξινομούν ακριβώς τρεις υποψηφίους. 25 υποψήφιοι να διεκδικούν την προεδρία, μεταξύ των οποίων ο πρώην πρόεδρος Τζέιμς Τάνις, ο πρώην στρατιώτης Τόμας Ρέιβετ ο βουλευτής Φιντέλις Σεμόσο, ο δικηγόρος Πολ Νιράου, ο επιχειρηματίας Πίτερ Τσιαμαλίλι, ο επαγγελματίας υγειονομικής περίθαλψης Ρούμπι Μιρίνκα και η πρώην βουλευτής Μαγκνταλένε Τοροάνσι. 

Ο κάτοχος της προεδρίας Τζον Μόμις προσπάθησε να αλλάξει το σύνταγμα για να του επιτρέψει να παραμείνει για τρίτη θητεία.  Μετά την καταψήφιση της τροποποίησης από το κοινοβούλιο, προσέφυγε ανεπιτυχώς κατά της απόφασης στο Ανώτατο Δικαστήριο της Παπούα Νέας Γουινέας. 

## Αποτελέσματα
Η καταμέτρηση των ψήφων ξεκίνησε στις 4 Σεπτεμβρίου 2020.  Μερικά αποτελέσματα κατά την έναρξη της διαδικασίας καταμέτρησης των ψήφων στις 18 Σεπτεμβρίου έδωσαν προβάδισμα στον πρώην διοικητή του επαναστατικού στρατού της Μπουγκαινβίλ, Ισμαέλ Τοροάμα, με τον πρώην βουλευτή της Παπούα Νέας Γουινέας, πάτερ Σάιμον Ντουμαρίνου στη δεύτερη θέση, ακολουθούμενο από τους Τόμας Ρέιβετ και Φιντέλις Σεμόζο. 

Στις 14 Σεπτεμβρίου η περίοδος καταμέτρησης παρατάθηκε έως τις 24 Σεπτεμβρίου λόγω του αριθμού των ψήφων και των υποψηφίων. 

Στις 23 Σεπτεμβρίου ο Ισμαέλ Τοροάμα ανακηρύχθηκε νικητής μετά την 23η καταμέτρηση, με 48.766 ψήφους Ο πάτερ Ντουμαρίνου ήρθε δεύτερος με 30.688.    Η υπηρεσιακή κυβέρνηση του Τοροάμα ορκίστηκε επίσημα στις 25 Σεπτεμβρίου.  Το υπουργικό συμβούλιό του ανακοινώθηκε στις 2 Οκτωβρίου 2020. 

## Παραπομπές


## Εξωτερικοί σύνδεσμοι
* Γραφείο του εκλογικού επιτρόπου

2020
Μπουγκαινβιλ
Λισσέτ

Η **Λισσέτ** (*Lisset*, γεννημένη ως Λισσέτ Γκουτιέρρες Σαλασάρ *Lisset Gutiérrez Salazar*, 3 Νοεμβρίου 1973 -) είναι Μεξικανή ηθοποιός και τραγουδίστρια.

## Φιλμογραφία
**Catalina y Sebastián* - 1999, ως Γιέσικα
**Domingo Azteca* - 1999, ως Παρουσιάστρια (σόου)
**Huapango* - 2001, ως Χούλια (ταινία)
**Aplauso aplauso* - 2004, ως Κριτής (σόου)
**Soñarás* - 2004, ως Ντολόρες
**Las Juanas* - 2004/05, ως Γιολάντα Κανάλες
**Amor en custodia* - 2005/06, ως Καρολίνα Κόστας
**Super sábado* - 2005, ως Παρουσιάστρια (σόου)
**Desde Gayola* - 2005/06/08/09, ως Ροσίτα (σειρά)
**Montecristo* - 2006/07, ως Ντιάνα
**La niñera* - 2007, ως Φρανσίσκα "Φραν" Φλόρες (σειρά)
**Vivir por ti* - 2008, ως Μπεατρίς ντελ Τόρο
**La Academia* - 2008, ως Κριτής (μουσικό σόου)
**Actitud femenina* - 2010, ως Παρουσιάστρια (σόου)
**Héroes verdaderos* - 2010, ως Αφηγήτρια (ταινία)
**[[Για να αγαπήσεις και πάλι|Para volver a amar]]* - 2010/11, ως Ντενίς
**[[Γενναία αγάπη|Amor bravío]]* - 2012, ως Μίριαμ Φάρκα ντε Ντίαζ
**Mi bebé* - 2012, ως Παρουσιάστρια (σόου)
**Gossip Girl Acapulco* - 2013, ως Άνα ντε λα Βένα (σειρά)
**[[Μονσεράτ (τηλενουβέλα)|Lo que la vida me robó]]* - 2013/14, ως Φαμπιόλα Γκιγιέν Αλμόντε ντε Ναρβάες/Φαμπιόλα Αλμόντε Γιασίντι
**De buenas* - 2013/14, ως Παρουσιάστρια (σόου)
**[[Η σκιά του παρελθόντος|La sombra del pasado]]* - 2014/15, ως Αντελίνα Λοσάδα Τόρρες
**[[Γιατί δεν με αφήνεις|A que no me dejas]]* - 2015/16, ως Μόνικα Γκρίπε Βιγιάρ
**[[Ερωτευμένη με τον Ραμόν|Enamorándome de Ramón]]* - 2017, ως Βιρχίνια Σοτομαγιόρ ντε Μεδίνα
**[[Δηλώνω ένοχη|Me declaro culpable]]* - 2017/18, ως Μπιάνκα Ολμέδο
**[[Γιατροί, Η γραμμή της ζωής|Médicos, línea de vida]]* - 2020, ως Νατάλια
**Te doy la vida* - 2020, ως Πατρίσια

**Θέατρο**
**Blanca Nieves* 
**Calle 42* 
**Perdidos en el Espacio* 
**Charly Brown y sus Amigos* 
**Loco por ti* 
**Mary Poppins* 
**Fiebre de sábado por la noche* 
**Ciudad blanca* 
**Victor/Victoria* 
**Mi primer gran musical* 
**El enfermo imaginario*

## Δισκογραφία
**Nada Personal con Armando Manzanero* - 1996
**Lisset* - 1997
**Te lo quiero contar* - 1998
**Historias de mi vida* - 2004

**Συνεργασίες**
**Nada personal* - 1996, ντουέτο με τον Αρμάντο Μανσανέρο. Θέμα της τηλενουβέλας "Nada personal"
**El pescador* - 1999, διάφοροι καλλιτέχνες. Θέμα αφιερωμένο στον Πάπα Ιωάννη Παύλο Β΄
**Homenaje a Cri Cri* - 2002
**Sola* - 2005, το θέμα περιλαμβάνεται στο soundtrack της τηλενουβέλας "Amor en custodia"
**Nuestro amor perdió* - 2008, θέμα που περιλαμβάνεται στο άλμπουμ "Las mujeres de Manzanero"
**Hoy junto a ti* - 2015, θέμα περιλαμβάνεται στο soundtrack της τηλενουβέλας "Η σκιά του παρελθόντος"

## Βραβεία & υποψηφιότητες
;Βραβεία Calendario de Oro

## Παραπομπές


## Εξωτερικοί Σύνδεσμοι

* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανοί τραγουδιστές
Δανάη Μπάρκα

Η **Δανάη- Μαρία  Μπάρκα** (Αθήνα, 18 Νοεμβρίου 1992) είναι Ελληνίδα ηθοποιός και παρουσιάστρια. Έγινε ιδιαίτερα γνωστή στο ευρύ κοινό από την παρουσίαση της πρωινής εκπομπής του Mega Channel *Πάμε Δανάη!* τις σεζόν 2020-2025.

## Βιογραφικό
Γεννήθηκε στην Αθήνα όπου και μεγάλωσε. Ο πατέρας της, Νώντας Μπάρκας, είναι επιχειρηματίας ενώ η μητέρα της, Βίκυ Σταυροπούλου, είναι ηθοποιός. Από μικρή ηλικία, λόγω του διαζυγίου των γονιών της, μεγάλωσε μαζί με τη μητέρα της και τον επίσης ηθοποιό Χρήστο Χατζηπαναγιώτη.

Σε ηλικία μόλις 9 ετών έκανε την πρώτη της εμφάνιση ως ηθοποιός στην τηλεόραση συμμετέχοντας σε ένα επεισόδιο της κωμικής σειράς *[[Είσαι το Ταίρι Μου]]*, στην οποία πρωταγωνιστούσε η μητέρα της, υποδυόμενη το χαρακτήρα της *Στέλλας Παπαλημναίου* σε μικρή ηλικία. Το 2004 ακολούθησε μία ακόμη μικρή τηλεοπτική συμμετοχή στο επεισόδιο "*Η Λογική Πεθερά*" της σειράς *[[Επτά Θανάσιμες Πεθερές]]*. Σε ηλικία 20 ετών αποφάσισε να γίνει ηθοποιός ξεκινώντας τις σπουδές της.

Ξεκίνησε την πορεία της ως ηθοποιός κυρίως στο θέατρο το 2016. Τη σεζόν 2016-2017 συμμετείχε στη θεατρική παράσταση *Έπεσε νέκρα* στο Θέατρο Αποθήκη. Το καλοκαίρι του 2017 συμμετείχε στην αρχαία κωμωδία *Λυσσιστράτη* κάνοντας περιοδεία σε όλη την Ελλάδα. Ακολούθησαν οι συμμετοχές της σε παραστάσεις όπως *Νίκη*, *Ουρανία*, *Οι μάγισσες της Σμύρνης* και *Τα καινούργια ρούχα του βασιλιά*.

Τον Ιούνιο του 2020 υπέγραψε συμβόλαιο συνεργασίας με τον τηλεοπτικό σταθμό Mega Channel για την παρουσίαση της νέας πρωινής ψυχαγωγικής ζώνης του σταθμού. Στις 21 Σεπτεμβρίου ξεκίνησε να παρουσιάζει την εκπομπή *Πάμε Δανάη!*,  εγκαινιάζοντας και πάλι τη ψυχαγωγική ζώνη του σταθμού μετά την επαναλειτουργία του.Τη σεζόν 2024-2025 η εκπομπή μεταφέρθηκε στη μεσημεριανή ζώνη του σταθμού. Η εκπομπή ολοκληρώθηκε μετά από 5 χρόνια, την Παρασκευή 9 Μαΐου 2025.

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες τηλεπαρουσιάστριες
Κατηγορία:Ελληνίδες ηθοποιοί τηλεόρασης
Άννα-Μαρία Μπότσαρη

Η **Άννα-Μαρία Μπότσαρη** (γεν. 5 Οκτωβρίου 1972) είναι Ελληνίδα σκακίστρια, η οποία κατέχει τον τίτλο της γυναικείας γκρανμαίτρ.

## Σταδιοδρομία στο σκάκι
Η Μπότσαρη έχει κερδίσει  το Ελληνικό Γυναικείο Ατομικό Πρωτάθλημα Σκακιού οκτώ φορές. Κέρδισε ένα χάλκινο μετάλλιο στο Παγκόσμιο Σκακιστικό Πρωτάθλημα Νεανίδων 1990 και ασημένιο μετάλλιο το 1991. Ήταν η υψηλότερη ελληνίδα σκακίστρια στην βαθμολογία για πάνω από τρεις δεκαετίες.

Η Μπότσαρη συμμετείχε στο Παγκόσμιο διζωνικό σκακιστικό πρωτάθλημα γυναικών το 1991, 1993 και 1996. Τα σκορ της ήταν τα εξής: 9/18 στο Διαζωνικό πρωτάθλημα γυναικών στην Αζοφική το 1990, 6/13 στο πρωτάθλημα του 1991 στην  Σουμπότιτσα και 7/13 στο πρωτάθλημα του 1993 στη Τζακάρτα.

Η Μπότσαρη έχει εκπροσωπήσει την Ελλάδα σε δεκαεπτά Σκακιστικές Ολυμπιάδες από το 1986 έως το 2018. Η καλύτερη της επίδοση ήταν η 6η ομαδική θέση και τέταρτο ατομικό μετάλλιο στην τρίτη σκακιέρα, στην Ολυμπιάδα Σκακιού στη Θεσσαλονίκη το 1988, όπου σκόραρε 8.5/12 πόντους. Καλή επίδοση είχε και στην 35η Σκακιστική Ολυμπιάδα στο Μπλεντ με σκορ 8.5/13 πόντων.

Έχει εκπροσωπήσει την Ελλάδα σε δώδεκα Ευρωπαϊκά πρωταθλήματα ομαδικού σκακιού γυναικών από το 1992 έως το 2017. Κέρδισε ένα χρυσό μετάλλιο στην δεύετρη σκακιέρα στο Ντέμπρετσεν το 1992. Κέρδισε δύο ατομικά χρυσά μετάλλια (στην Καλλατίδα το 1992 και στην Βάρνα το 1994) και ένα χρυσό ομαδικό μετάλλιο στην Βάρνα το 1992 στο βαλκανικό πρωτάθλημα σκακιού γυναικών.

Στις 27-28 Φεβρουαρίου 2002 η Μπότσαρη πέτυχε ένα νέο Παγκόσμιο Ρεκόρ Γκίνες στο Σιμουλτανέ, στα Καλάβρυτα παίζοντας με 1.102 αντιπάλους σε λίγο παραπάνω από 34 ώρες. Κέρδισε 1.095 άτομα και έκανε 7 ισοπαλίες.

Η Μπότσαρη έχει τον ανώτερο τίτλο της γυναίκας Γυναίκας Γκραν Μαίτρ, από το 1993.

Πήρε χρυσό Μεσογειακό μετάλλιο στο 7ου Μεσογειακό Σκακιστικό Πρωτάθλημα, στην Ριέκα το 2009.

## Προσωπική ζωή
Ζει στην Αθήνα με την κόρη της, Μελίνα Παγώνη, από τον δεύτερο γάμο της.

## Παραπομπές


Κατηγορία:Ελληνίδες αθλήτριες
Καράβολας

Ο **καράβολας** είναι ειδικό διακοσμητικό στοιχείο που μοιάζει στο σχήμα με σαλιγκάρι και απαντάται συχνά σε πολλές διακοσμητικές τέχνες, κυρίως στη σιδηρουργική και την αρχιτεκτονική, και λιγότερο στην επιπλοποιία Η λέξη αυτή είναι ιταλικής προέλευσης. Ουσιαστικά προέρχεται, με λίγη παραφθορά, από την ιταλική λέξη: *caracollo* (που σημαίνει σαλιγκάρι).

Χρησιμοποιήθηκε πάρα πολύ σαν αρχιτεκτονικό κόσμημα σε διάφορους ρυθμούς, με περισσότερη έμφαση στον ιωνικό ρυθμό. Η βασική φόρμα του καράβολα είναι η συνεχώς συσπειρούμενη γραμμή, η οποία καταλήγει σε μηδενικό κέντρο, είτε σε ροζέτα. Η ελληνική αντίστοιχη λέξη, για τον καράβολα, είναι *«έλιξ»* ή *«σπείρα»*. Ο καράβολας ιδίως στη σιδηρουργική για να αποδώσει πλήρως τη χάρη της φόρμας, πρέπει να καταλήγει στο κέντρο, σε μία πλήρη, κλειστή σπείρα. Σε άλλες κατασκευές της σιδηρουργικής τέχνης, φτιαχνόταν οι λεγόμενοι ***καραβόλοι***, δηλ. σχέδια σε καμπύλες ή ελικοειδείς ράβδους, που ήταν καρφωτοί με ή χωρίς εντορμίες.

## Παραπομπές
 

Κατηγορία:Διακόσμηση
Γκριζ Φιόρντ

Το **Γκριζ Φιόρντ** (αγγλικά: Grise Fiord· ινουκτιτούτ: ᐊᐅᔪᐃᑦᑐᖅ **Αούγιουιττουκ**, σημ. 'μέρος που ποτέ δεν ξεπαγώνει') είναι οικισμός Ινουίτ στο νότιο άκρο της Νήσου Έλσμιρ, στην περιοχή Κικικτααλούκ στο έδαφος του Νούναβουτ του Καναδά. Είναι ένας από τους τρεις οικισμούς στη νήσο· παρά τον μειωμένο πληθυσμό του (129 κάτοικοι από την απογραφή του Καναδά 2016), είναι η μεγαλύτερη κοινότητα (και η μόνη δημόσια κοινότητα) στη Νήσο Έλσμιρ. Η αποίκηση στο Γκρις Φιορντ, που δημιουργήθηκε από την καναδική κυβέρνηση το 1953 μέσω αναγκαστικής μετεγκατάστασης οικογενειών Ινουίτ από το Ινούκιουακ του Κεμπέκ, αποτελεί τη βορειότερη δημόσια κοινότητα του Καναδά. Είναι επίσης ένα από τα ψυχρότερα κατοικημένα μέρη στον κόσμο, με μέση ετήσια θερμοκρασία −16,5 °C.

## Κλίμα
Το Γκρις Φιόρντ έχει κλίμα Τούνδρας (ET) με πολύ σύντομα αλλά δροσερά καλοκαίρια και μακρούς, κρύους χειμώνες που διαρκούν σχεδόν όλο το χρόνο.

## Παραπομπές


Κατηγορία:Πόλεις του Νούναβουτ
Φυλάτικα Αρκαδίας

Τα **Φυλάτικα** είναι πολύ μικρό ορεινό χωριό στην Πελοπόννησο και τα όρια της Περιφερειακής Ενότητας Αρκαδίας με την  Περιφερειακή Ενότητα Λακωνίας

## Γενικά στοιχεία
Τα Φυλάτικα είναι κτισμένα στις πλαγιές του Πάρνωνα σε υψόμετρο 880 μέτρα, βορειοανατολικά της κορυφής Μαζαράκι (υψομ. 1.559 μ.). Απέχει 36 χιλιόμετρα νοτιοδυτικά από το Λεωνίδιο και 57 χιλιόμετρα ανατολικά από τη Σπάρτη. Ως οικισμός αναφέρεται επίσημα από το 1890 να προσαρτάται στον τότε δήμο Σελινούντος γραμμένος *Φιλάτικα*, που διορθώθηκε το 1940 σε *Φυλάτικα*. Σύμφωνα με το σχέδιο Καλλικράτης μαζί με τη γειτονική Βλησιδιά αποτελούν την τοπική κοινότητα Βλησιδιάς που υπάγεται στη δημοτική ενότητα Λεωνιδίου του Δήμου Νότιας Κυνουρίας και σύμφωνα με την απογραφή του 2011 έχει πληθυσμό 5 κατοίκους.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κατηγορία:Χωριά του Πάρνωνα
Κουρταλιώτικο φαράγγι

Το **Κουρταλιώτικο φαράγγι** είναι φαράγγι το οποίο βρίσκεται στο νότιο νομό Ρεθύμνης, στη Κρήτη, με την αρχή του να βρίσκεται κοντά στο χωριό Κοξαρέ και στη συνέχεια περνάει κοντά στο χωριό Ασώματος. Το φαράγγι σχηματίζεται ανάμεσα στα όρη Κουρούπα και Ξηρό Όρος και τα τοιχώματά του έχουν ύψος έως 600 μέτρα. Στα τοιχώματα του φαραγγιού σχηματίζονται πολλά σπήλαια. Το φαράγγι διασχίζει ο ποταμός Κουρταλιώτης, ο οποίος εκβάλλει στην Πρέβελη, όπου υπάρχει φοινικόδασος. Το όνομα του φαραγγιού μπορεί να οφείλεται στο γεγονός ότι ο αέρας όταν περνάει από το φαράγγι ακούγεται σαν κρόταλα.

Το Κουρταλιώτικο φαράγγι από πλευράς γεωλογίας σχηματίζεται στο μεγαλύτερο τμήμα του στους ασβεστόλιθους της ομάδας της Τρίπολης, ενώ στην είσοδο βρίσκονται τα κατώτερα στρώματα Ραβδούχα. Στην κοίτη του φαραγγιού υπάρχει πηγή νερού, στο σημείο όπου οι ασβεστόλιθοι της Τρίπολης έρχονται σε επαφή με το στρώμα φυλλιτών και χαλαζιτών. Ο Κουρταλιώτης είναι ένα από τα λίγα ποτάμια της Κρήτης με μόνιμη ροή νερού καθ'όλη τη διάρκεια του έτους.

Στα τοιχώματα του φαραγγιού η βλάστηση είναι χασμοφυτική και φρυγανική ενώ στην κοίτη του φαραγγιού πέρα από τον κρητικό φοίνικα απαντούν πικροδάφνες και χαρουπιές. Τα τοιχώματα του φαραγγιού είναι σημαντικός βιότοπος για αρπακτικά πτηνά, όπως το όρνιο, το βραχοκιρκίνεζο και το βραχοχελίδονο.

Από το 2025 η είσοδος στο φαράγγι για πεζοπορία γίνεται με εισιτήριο, καθώς η μεγάλη επισκεψιμότητα του φαραγγιού είχε οδηγήσει σε υποβάθμιση του φυσικού περιβάλλοντος. Μέχρι τις αρχές του Σεπτεμβρίου περισσότεροι από 100.000 τουρίστες είχαν επισκεφθεί το φαράγγι.

## Παραπομπές


## Εξωτερικοί σύνδεσμοι
* 

Κατηγορία:Φαράγγια της Κρήτης
Κατηγορία:Περιφερειακή ενότητα Ρεθύμνης
Λεζ Ανς-ντ'Αρλέ

Το **Λεζ Ανς-ντ'Αρλέ** (γαλλικά: *Les Anses-d'Arlet*) είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Αρλεζιέν (γαλλικά: *Arlésiens*).

## Παραπομπές


Κατηγορία:Κοινότητες της Μαρτινίκας
Λε Ντιαμάν

Το **Λε Ντιαμάν** (, ) είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Ντιαμαντινουά ().

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρτινίκας
Ράνκιν Ίνλετ

Το **Ράνκιν Ίνλετ** (ινουκτιτούτ: ᑲᖏᕿᓂᖅ ή ᑲᖏᖅᖠᓂᖅ **Κανγκικλινίκ** ή **Κανγκιρλινίκ**, σημ. 'βαθύς όρμος') είναι οικισμός Ινουίτ στη χερσόνησο Κουντλουλίκ στο Νούναβουτ του Καναδά. Είναι ο μεγαλύτερος οικισμός και ο δεύτερος μεγαλύτερος οικισμός στο Νούναβουτ, μετά την εδαφική πρωτεύουσα, το Ικάλουιτ. Στον βορειοδυτικό Κόλπο Χάντσον, μεταξύ του Τσέστερφιλντ Ίνλετ και του Άρβιατ, βρίσκεται το περιφερειακό κέντρο για την περιοχή Κίβαλλικ.

Στο δημοψήφισμα για πρωτεύουσα του Νούναβουτ το 1995, το Ικάλουιτ νίκησε το Ράνκιν Ίνλετ στο να γίνει η εδαφική πρωτεύουσα του Νούναβουτ.

## Δημογραφικά στοιχεία
Στην απογραφή του 2016, η Στατιστική Καναδά ανέφερε ότι το Ράνκιν Ίνλετ είχε πληθυσμό 2.842 κατοίκους που ζουν σε 795 από τις 975 συνολικές κατοικίες του, αυξημένος κατά 10,3% από την απογραφή του 2011 με 2.577 κατοίκους. Με έκταση 20,24 τετραγωνικών χιλιομέτρων, είχε πυκνότητα πληθυσμού 140,4/τ.χλμ. το 2016.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Νούναβουτ
Σανικιλουάκ

Το **Σανικιλουάκ** (ινουκτιτούτ: ᓴᓂᑭᓗᐊᖅ) είναι δήμος και κοινότητα Ινουίτ που βρίσκεται στη βόρεια ακτή της Νήσου Φλάχερτι στον Κόλπο Χάντσον, στα νησιά Μπέλτσερ, στην περιοχή Κίβαλλικ του Νούναβουτ στον Καναδά. Από την απογραφή του 2016 είχε πληθυσμό 882 κατοίκων, αυξημένος κατά 8,6% σε σχέση με την απογραφή του 2011.

## Ιστορία
thumb|left|Δορυφορική φωτογραφία των Νήσων Μπέλτσερ από το Λάντσατ (Landsat)
Η κοινότητα αναπτύχθηκε στις αρχές της δεκαετίας του 1970 για να αντικαταστήσει το Σάουθ Καμπ, που βρίσκεται πιο νότια στη νησιωτική συστάδα. Στα βόρεια της πόλης βρίσκεται ο Εδαφικός Δρυμός Κινγκααλούκ, ένας χώρος 3.300 στρεμμάτων σχεδιασμένος για κατασκήνωση, πολιτιστική έκφραση και εποχιακό κυνήγι. Ο δρυμός περιέχει αρχαιολογικά κατάλοιπα που έχουν εναποτεθεί από τους πολιτισμούς Ντόρσετ και Θούλε.

## Παραπομπές


Κατηγορία:Πόλεις του Νούναβουτ
Βρύσινας

Ο **Βρύσινας** είναι ορεινός όγκος νότια του Ρεθύμνου, ύψους 858 μέτρων. Στη ψηλότερη κορυφή βρίσκεται η εκκλησία του Αγίου Πνεύματος, ενώ στο παρελθόν βρισκόταν μινωικό ιερό κορυφής, το οποίο έχει χρονολογηθεί στην νεοανακτορική περίοδο. Το ιερό κορυφής εντοπίστηκε το 1963 από τον Πολ Φορ και συστηματική ανασκαφή έλαβε χώρα το 1972-1973, στη διάρκεια της οποίας εντοπίστηκαν πήλινα ειδώλια και κεραμική. Τα παλαιότερα ευρήματα χρονολογούνται από την 4η χιλιετία π.Χ., στο τέλος της νεολιθικής περιόδου.

## Παραπομπές


κατηγορία:Βουνά της Κρήτης
κατηγορία:Νομός Ρεθύμνης
Κατηγορία:Μινωικοί αρχαιολογικοί τόποι
Κατηγορία:Αρχαιολογικοί τόποι στην Κρήτη
Κάαναακ

Το **Κάαναακ** (Qaanaaq), παλαιότερα και ακόμα γνωστό ως **Θούλη** ή **Νέα Θούλη**, είναι η κύρια πόλη στο βόρειο τμήμα του δήμου Αβάνναατα στη βορειοδυτική Γροιλανδία. Είναι μια από τις βορειότερες πόλεις του κόσμου. Οι κάτοικοι του Κάαναακ μιλούν την τοπική γλώσσα ινουκτούν και πολλοί μιλούν επίσης καλααλλισούτ και δανικά. Η πόλη έχει πληθυσμό 646 κατοίκων από το 2020.

## Γεωγραφία
Το Κάαναακ βρίσκεται στη βόρεια είσοδο του Φιόρδ Ίνγκλεφιλντ (Κανγκερλουσουάκ). Το χωριό Κέκερτατ βρίσκεται στα νησιά Χάρβαρντ, κοντά στην κεφαλή του φιόρδ.

## Παραπομπές


Κατηγορία:Πόλεις της Γροιλανδίας
Μικελόν-Λανγκλάντ

Το **Μικελόν-Λανγκλάντ** (γαλλικά: *Miquelon-Langlade*) είναι γαλλική κοινότητα στην υπερπόντια κτήση του Σαιν-Πιερ και Μικελόν.

Οι κάτοικοί του είναι γνωστοί ως Μικελοναί (γαλλικά: *Miquelonnais*).

## Παραπομπές


Κατηγορία:Κοινότητες του Σαιν-Πιερ και Μικελόν
Αμελί-λε-Μπαιν-Παλαλντά

Το **Αμελί-λε-Μπαιν-Παλαλντά** (, , ) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Αμελιέν ().

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Ανατολικών Πυρηναίων
Λεζ Ανγκλ (Ανατολικά Πυρηναία)

Το **Λεζ Ανγκλ** (γαλλικά: *Les Angles*, καταλανικά: *Els Angles*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Ανγκλουά (γαλλικά: *Anglois*).

## Παραπομπές


Κατηγορία:Κοινότητες των Ανατολικών Πυρηναίων
Κατάλογος αεροδρομίων στην Αμπχαζία

Ο παρών κατάλογος περιλαμβάνει τα κυριότερα αεροδρόμια της Αμπχαζίας, ομαδοποιημένα ανά τύπο
και ταξινομημένα κατά τοποθεσία.

## Αεροδρόμια

## Σημειώσεις
:Το πολιτικό καθεστώς της Αμπχαζίας θεωρείται διεθνώς αμφισβητούμενο, καθώς η Γεωργία θεωρεί την περιοχή ως αυτόνομη περιφέρειά της, ενώ η τελευταία έχει ανακηρυχθεί σε ανεξάρτητη δημοκρατία.

## Παραπομπές
* 
*  - includes IATA codes
* World Aero Data: Georgia  - ICAO codes, coordinates
* Great Circle Mapper: Georgia - IATA and ICAO codes

Κατηγορία:Αμπχαζία
Επισκοπική έδρα

[thumb|right|Η έδρα ή ''καθέδρα'' του Επισκόπου της Ρώμης στην [Άγιος Ιωάννης του Λατερανού|Αρχιβασιλική του Αγίου Ιωάννη Λατερανού]]

Μια **επισκοπική έδρα** είναι, με τη συνήθη έννοια της φράσης, η περιοχή μιας εκκλησιαστικής δικαιοδοσίας ενός επισκόπου.

Οι φράσεις που αφορούν ενέργειες που συμβαίνουν εντός ή εκτός μίας επισκοπικής έδρας είναι ενδεικτικές της γεωγραφικής σημασίας του όρου, καθιστώντας τον συνώνυμο με τον όρο *[[επισκοπή]]*.

Η λέξη *έδρα* προέρχεται από την αρχαία ελληνική *ἕδρα*, που σημαίνει κάθισμα, θέση, βάση, και συμβολίζει την θέση εξουσίας ενός επισκόπου από την εποχή ακόμη του πρώιμου χριστιανισμού. Αυτό το συμβολικό κάθισμα είναι επίσης γνωστό ως *[[καθέδρα]]*. Η εκκλησία στην οποία τοποθετείται η καθέδρα είναι γνωστή για το λόγο αυτό ως καθεδρικός ναός, δηλαδή η εκκλησία της καθέδρας (λατινικά: *ecclesia cathedralis*). Η λέξη *θρόνος* χρησιμοποιείται επίσης, ειδικά στην Ανατολική Ορθόδοξη Εκκλησία, τόσο για το κάθισμα όσο και για την περιοχή της εκκλησιαστικής δικαιοδοσίας.

Ο όρος «έδρα» χρησιμοποιείται επίσης για τον προσδιορισμό της πόλης όπου βρίσκεται ο καθεδρικός ναός ή η κατοικία του επισκόπου.

## Καθολική Εκκλησία
Μέσα στον Καθολικισμό, κάθε επισκοπή θεωρείται ως μία έδρα από μόνη της, με μια καθορισμένη υποταγή στην Έδρα της Ρώμης. Η ιδέα της έδρας ως κυρίαρχη οντότητα είναι κάπως περίπλοκη λόγω της ύπαρξης των 23 Ξεχωριστών Εκκλησιών της Καθολικής Εκκλησίας. Η Δυτική Εκκλησία και οι Ανατολικοί Καθολικοί ομόλογοί της διατηρούν ένα επίπεδο σχετικής αυτονομίας, όμως κάθε ένα από αυτά τα τμήματα υποδιαιρείται σε ακόμη μικρότερες έδρες (επισκοπές και αρχιεπισκοπές). Η επισκοπική έδρα του Πάπα, Επισκόπου της Ρώμης, είναι γνωστή ως «η Αγία Έδρα», που διεκδικεί την Παπική υπεροχή.

## Ανατολική Ορθόδοξη Εκκλησία
Η Ανατολική Ορθόδοξη Εκκλησία θεωρεί όλους τους επισκόπους μυστηριακά ίσους και ότι κατ΄ αρχήν κατέχουν ίση εξουσία, ο καθένας πάνω στη δική του έδρα. Ορισμένοι επίσκοποι μπορεί να έχουν πρόσθετα διοικητικά καθήκοντα σε ευρύτερες περιοχές (όπως στην ιδέα της Πενταρχίας), αλλά αυτές οι εξουσίες είναι περιορισμένες και δεν εκτείνονται ποτέ σε ολόκληρη την Εκκλησία. Έτσι, η Ορθοδοξία αντιτίθεται στην ιδέα της παπικής υπεροχής ή σε οποιαδήποτε παρόμοια υπεροχή από οποιονδήποτε επίσκοπο.

## Ηνωμένη Μεθοδιστική Εκκλησία
Η Ηνωμένη Μεθοδιστική Εκκλησία περιλαμβάνει τα λεγόμενα Ετήσια Συνέδρια, σε κάθε ένα από τα οποία προεδρεύει ένας επίσκοπος, ο οποίος είναι επίσκοπος με την έννοια μιας καθορισμένης επισκοπικής περιοχής ή έδρας. Αυτή η έδρα είναι συνήθως η μεγαλύτερη, ή μερικές φορές η πιο κεντρικά τοποθετημένη, πόλη του Ετήσιου Συνεδρίου. Οι επίσκοποι των Ηνωμένων Μεθοδιστών εκλέγονται σε περιφερειακά κονκλάβια, που διεξάγονται κάθε τέσσερα χρόνια, τις «Διασκέψεις περί Δικαιοδοσίας». Οι νέοι επίσκοποι εκλέγονται για ισόβια θητεία και χειροτονούνται στις Διασκέψεις περί Δικαιοδοσίας. Κάθε επίσκοπος αναλαμβάνει την διοίκηση μιας επισκοπικής περιοχής ή έδρας για μια περίοδο τεσσάρων ετών.

## Δείτε επίσης
*Αποστολική διαδοχή
**[[Sede vacante]]*

## Παραπομπές


## Εξωτερικοί σύνδεσμοι
* 

Κατηγορία:Χριστιανική ορολογία
Κατηγορία:Επισκοπές
Μανέ ντε λα Πάρρα

Ο **Μανέ ντε λα Πάρρα** (*Mané de la Parra*, γεννημένος ως Μανελίκ ντε λα Πάρρα Μπόρχα *Manelick de la Parra Borja*, 23 Δεκεμβρίου 1982 -) είναι Μεξικανός τραγουδιστής και ηθοποιός. 

## Φιλμογραφία
**Verano de amor* - 2009, ως Μπρούνο
**Niña de mi corazón* - 2010, ως Τσάρλι
**Como dice el dicho* - 2011, (σειρά)
**[[Ελπίζοντας καρδιά μου|Esperanza del corazón]]* - 2011/12, ως Αλέξις Ντουάρτε Μορένο
**Cachito de cielo* - 2012, ως Αδριάν "Κατσίτο" Γκόμες Ομπρεγόν
**El origen de los Guardianes* - 2012, ως  Τζακ Φρόστ (ταινία, μεταγλώττιση στην ισπανική version)
**El cielo en tu mirada* - 2012, ως Χοσέ Περέιρα (ταινία)
**Corona de lágrimas* - 2012/13, ως Ιγνάσιο "Νάτσο" Τσαβέρο Ερνάντες
**Mentiras: el musical* - 2012/13, (θέατρο)
**El pecado de Camila* - 2013, ως Ρίκι (σειρά)
**Mira quién baila* - 2013, ως Διαγωνιζόμενος/4η θέση (σόου χορού)
**[[Η πικραγαπημένη|La malquerida]]* - 2014, ως Ουλίσες Τόρρες Γκαγιάρδο
**[[Γειτονιά της αγάπης|Amor de barrio]]* - 2015, ως Ντανιέλ Μαρκές Λοπεζρέινα
**A la mala* - 2015, (ταινία)
**[[Η πτήση της νίκης|El vuelo de la Victoria]]* - 2017, ως Αντρές Σαντιμπάνιες ι Καλσάδα
**La reina soy yo* - 2019, ως Χουάν Χοσέ Μόντες
**Silvia Pinal, frente a ti* - 2019, ως Φερνάντο Φράντε (σειρά)
**¿Quién es la máscara?* - 2020, ως Διαγωνιζόμενος/7η θέση (ριάλιτι σόου)
**¿Qué le pasa a mi familia?* - 2021, ως Πατρίσιο Ιτουρμπίδε

## Δισκογραφία
**Album**
*2011: *Mane*

**EP**
*2011: *Historias De Novela*

**Single**
*2011: *Es Mentira*
*2011: *La Fórmula*
*2011: *Quiero Que Sepas*
*2011: *Mi Respiración*
*2011: *Como Dice El Dicho*
*2011: *Esperanza Del Corazón*
*2013: *Como Soy*
*2014: *Te Tuve Y Te Perdí*
*2015: *Como Dice El Dicho* (ντουέτο με την Μαργαρίτα "Λα Ντιόσα ντε λα Κάμπια") 

**Soundtracks**
**Estrella mía* (για την τηλενουβέλα "Niña de mi corazón")
**Quiero que sepas* (για την τηλενουβέλα "Niña de mi corazón")
**Es mentira* (για τις τηλενουβέλες "Niña de mi corazón" & "Esperanza del corazón")
**Esperanza del corazón* (θέμα τίτλων έναρξης)
**Mi respiración* (για την τηλενουβέλα "Esperanza de mi corazón")
**Como soy* (για την τηλενουβέλα "Corona de lágrimas")
**Te tuve y te perdí* (για την τηλενουβέλα "La malquerida")
**Somos aire* (soundtrack του "El cielo en tu mirada")

## Βραβεία & υποψηφιότητες
*2005 - Βραβείο BMI (Peermusic Latin Scholarship Award) για το τραγούδι "Hoy voy a amarte"
*2011 - Βραβεία TvyNovelas, υποψήφιος στην Κατηγορία Άνδρας Αποκάλυψη για την τηλενουβέλα "Esperanza del Corazón".
*2013 - Diosa de Plata (PECIME), υποψήφιος στην Κατηγορία Άνδρας Αποκάλυψη για την τηλενουβέλα "El Cielo en tu Mirada" ("No Dancing Today"/Videocine)
*2013 - Βραβείο BMI (Peermusic Latin Scholarship Award) για το τραγούδι "El Mentiroso"

## Παραπομπές


## Εξωτερικοί σύνδεσμοι

* 
* Sitio Oficial
* Compositores Y Editoras de BMI Ganan Múltiples Honores En El 12vo Premio Latino Anual de BMI 2005

Κατηγορία:Μεξικανοί τραγουδιστές
Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Κατηγορία:Μεξικανοί ηθοποιοί θεάτρου
Κατηγορία:Μεξικανοί ηθοποιοί φωνής
Ντικ Ντάρμπιν

Ο **Ρίτσαρντ Τζόζεφ Ντάρμπιν** (αγγλικά: *Richard "Dick" Joseph Durbin*, 21 Νοεμβρίου 1944), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για την πολιτεία του Ιλινόι από τον Ιανουάριο του 1997. Είναι Μέλος του Δημοκρατικού Κόμματος. 

Από το 2021, είναι Υφηγητής της Πλειοψηφίας της Γερουσίας των ΗΠΑ, θέση στην οποία κατείχε επίσης, από το 2007 έως το 2015. Επίπλέον, διατέλεσε Υφηγητής της Μειοψηφίας της Γερουσίας, από το 2005 έως το 2007, και από το 2015 έως το 2021.

Από τον Ιανουάριο του 2021, διατελεί ως πρόεδρος της Επιτροπής Δικαιοσύνης της Γερουσίας των Ηνωμένων Πολιτειών. 

Προηγουμένως, έχει υπηρετήσει ως Μέλος της Βουλής των Αντιπροσώπων των Ηνωμένων Πολιτειών για την 20η περιφέρεια του Ιλινόι από το 1983 έως το 1997. 

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Ιλινόι
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Ηγέτες εν ενεργεία
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Πολιτικοί των ΗΠΑ
Κατηγορία:Αμερικανοί πολιτικοί
Κατηγορία:Αμερικανοί δικηγόροι
__ΕΥΡΕΤΗΡΙΟ__
Τοντ Γιανγκ

Ο **Τοντ Κρίστοφερ Γιανγκ** (αγγλ. *Todd Christopher Young*, 24 Αυγούστου 1972), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για την Ιντιάνα από το 2017. Είναι μέλος του Ρεπουμπλικανικού Κόμματος. 

Επίσης, υπηρέτησε και ως Μέλος της Βουλής των Αντιπροσώπων των ΗΠΑ για την 9η περιφέρεια της Ιντιάνα από το 2011 έως το 2017. 

## Παραπομπές

Κατηγορία:Γερουσιαστές των ΗΠΑ
Κατηγορία:Αμερικανοί δικηγόροι
Κατηγορία:Αμερικανοί στρατιωτικοί
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Ιντιάνα
Κατηγορία:Πολιτικοί των ΗΠΑ
Συμβάν του Βαλ Τζόνσον

Το ***Συμβάν του Βαλ Τζόνσον*** (αγγλικά: **Val Johnson incident**) αναφέρεται σε μια υποτιθέμενη συνάντηση του αναπληρωτή σερίφη της κομητείας Μάρσαλ της Μινεσότα, Βαλ Τζόνσον, με ένα ΑΤΙΑ το 1979.

## Το συμβάν
Ο Τζόνσον ανέφερε ότι ενώ βρισκόταν σε περιπολία κοντά στο Στέφεν της Μινεσότα γύρω στις 2 π.μ. στις 27 Αυγούστου 1979, είδε μια ακτίνα φωτός ακριβώς πάνω από το δρόμο. Σύμφωνα με τον Τζόνσον, η ακτίνα έφτασε προς αυτόν, το περιπολικό ήταν βυθισμένο στο φως και άκουσε το παρμπρίζ να σπάει. Ο Τζόνσον είπε ότι ήταν αναίσθητος για 39 λεπτά και όταν ξύπνησε συνειδητοποίησε ότι το ρολόι του και το ρολόι του οχήματος είχε σταματήσει για 14 λεπτά. Το παρμπρίζ θρυμματίστηκε, ένας προβολέας και ένα κόκκινο φως έκτακτης ανάγκης υπέστησαν ζημιές και η λεπτή εξωτερική κεραία του ραδιοφώνου έλιωσε. Οι κάτοικοι που ανταποκρίθηκαν στο αίτημα για βοήθεια του Τζόνσον βρήκαν το περιπολικό στη πλαϊνή μεριά του δρόμου. Ο Τζόνσον υπέστη μώλωπες και ερεθισμό των ματιών που ένας γιατρός τα σύγκρινε με τα «εγκαύματα ενός οξυγονοκολλητή».

Όταν η ιστορία έλαβε εθνική δημοσιότητα, ο Τζόνσον είπε στους δημοσιογράφους ότι η ξαφνική δημοσιότητα είχε προκαλέσει σε αυτόν και την οικογένειά του πολλή συναισθηματική πίεση. Στις 11 Σεπτεμβρίου 1979, ο Τζόνσον εμφανίστηκε ως καλεσμένος στη τηλεοπτική εκπομπή Good Morning America του δικτύου ABC. 

## Απαντήσεις
Οι ουφολόγοι, συμπεριλαμβανομένων των Άλλαν Χέντρι και Τζέρομ Κλαρκ, θεωρούν το περιστατικό σημαντικό, με τον Κλακ να ισχυρίζεται ότι ο Τζόνσον αρνήθηκε να κάνει το τεστ πολυγραφίας επειδή ο Τζόνσον πίστευε ότι «θα εξυπηρετούσε μόνο την ικανοποιητική περιέργεια των ανθρώπων». Από την άλλη, ο σκεπτικιστής των ΑΤΙΑ, Φίλιπ Κλας, υποστήριξε ότι όλο το περιστατικό ήταν μια φάρσα και ότι ο Τζόνσον είχε καταστρέψει σκόπιμα το δικό του περιπολικό.

## Παραπομπές

## Εξωτερικοί σύνδεσμοι
* Val Johnson Incident - UFO Casebook.
* Whatever happened to the Marshall County cop who hit a UFO? (includes images).
* The Strange And Intriguing Val Johnson Case (includes vehicle images).
* Intersection of Marshall County Highway 5 and Minnesota State Highway 220 - ''(street view at the intersection)''.
* Approximate location of the Val Johnson Incident - ''(street view)''.

Κατηγορία:Άγνωστης Ταυτότητας Ιπτάμενα Αντικείμενα
Κατηγορία:Μυστήρια